Ego Aalidis, ducissa Burgundie, notum fieri volo tam presentibus quam futuris, quod donum quod Hugo, dominus meus, pro remedio anime sue et parentum suorum, fecit Deo et ecclesie Tulleiacensi, fratribus que ibidem Deo servientibus, de domo scilicet Hugonis Porcelli et de tenemento ipsius, ego quoque pro parentum meorum indulgencia, predicte ecclesie fratribus laudo et concedo in perpetuum, libere et absque omnibus consuetudinibus possidendum; et ne in posterum eisdem fratribus aliqua querela oriatur, sigilli mei attestatione confirmo. Hujus rei testes sunt: Matheus, dux Lothoringie; Odo Campaniensis, Nicholaus capellanus ducis, Bartholomeus cambellanus ducis.